সৌদি ক্লাবে রোনাল্ডো প্রথম ম্যাচটি খেলতে পারেন মেসির বিপক্ষে
আবারও দেখা যাবে লিওনেল মেসি বনাম ক্রিস্টিয়ানো রোনাল্ডো দ্বৈরথ। পিএসজি ১৯ জানুয়ারি সৌদি আরবের রাজধানী রিয়াদে আল–হিলাল ও আল নাসরের মিলিত একটি দলের সঙ্গে প্রীতি ম্যাচ খেলার পরিকল্পনা করেছে।







কিন্তু রোনাল্ডো বিশ্বকাপের মাঝে যখন ইউনাইটেড ছেড়েছেন, সবাই ধরে নিয়েছিল আর হয়তো মুখোমুখি হতে দেখা যাবে না সময়ের অন্যতম দুই সেরা তারকার।




ইউনাইটেড ছাড়ার পর রোনাল্ডো সৌদি আরবের ক্লাব আল নাসরে নাম লিখিয়েছেন। এর পর তো আর কেউ এ দুজনের দেখা হওয়ার কথা ভাবতেও পারেননি!
তবে আল নাসরে রোনাল্ডো তার প্রথম ম্যাচটিই খেলতে পারেন মেসির বিপক্ষে। খবরটি দিয়েছে স্প্যানিশ ক্রীড়া দৈনিক মার্কা।
ম্যাচটি আসলে হওয়ার কথা ছিল ২০২২ সালের শুরুর দিকে। কিন্তু করোনাভাইরাস মহামারির কারণে সেটি বাতিল করা হয়েছিল। সেই ম্যাচই ২০২৩ সালের শুরুতে খেলতে চাইছে দুই পক্ষ।
আল নাসর বা পিএসজি—কোনো পক্ষ থেকেই আনুষ্ঠানিক কোনো ঘোষণা এখনো আসেনি। তবে অনেকেই ধারণা করছেন, ম্যাচটি হওয়ার সম্ভাবনাই বেশি।
শেষ পর্যন্ত সেটি হলে অন্যরকম এক ম্যাচই হবে। হয়তো এটিই হয়ে থাকবে সময়ের অন্যতম সেরা দুই তারকার শেষ দ্বৈরথ!

আবারও দেখা যাবে লিওনেল মেসি বনাম ক্রিস্টিয়ানো রোনাল্ডো দ্বৈরথ। পিএসজি ১৯ জানুয়ারি সৌদি আরবের রাজধানী রিয়াদে আল–হিলাল ও আল নাসরের মিলিত একটি দলের সঙ্গে প্রীতি ম্যাচ খেলার পরিকল্পনা করেছে।